Pastorie-dogter vrygespreek | Maroela Media
Thea (24) is van diefstal aangekla nadat sy glo ná haar verloofde, Gerhard Vermeulen (25) se dood, al die geld uit sy bankrekening onttrek het. Vermeulen se familie het haar van diefstal aangekla. Die ander aanklag was vir die rig van 'n vuurwapen wat vroeër die jaar deur een van haar broers aanhangig gemaak is. Dié saak is uitgegooi weens 'n tekort aan bewyse, berig OFM.
Thea het ná die hofverrigtinge aan OFM gesê sy is baie verlig dat die saak nou afgehandel is en dat sy nou weer met haar lewe kan aangaan. Sy het gesê om deur die publiek veroordeel te word, vir haar die swaarste is en dat dit hopelik nou gaan verander.
Dorothea het erge hoofbeserings opgedoen en is vroeër vanjaar uit die Life Pasteur-hospitaal ontslaan en woon tans in 'n tehuis vir bejaardes in die dorp.
Martin en Mhlambi moet weer op 15 Mei in die hof wees waar 'n verhoordatum na verwagting vasgestel sal word.